tomron87/hebrew-wikipedia-sentences-corpus huggingface dataset:
בעקבות השינוי הופסקו בהדרגה תשלומי העמלות במוצרים שנתפסו כלא רווחיים, ובראשם קרנות הפנסיה.
מצב זה גרם לכך שסוכנים רבים הפסיקו לשווק קרנות פנסיה, והגופים המוסדיים החלו להעסיק בעצמם אנשי שטח.
כתוצאה מכך נחלשה התחרות בין המוסדיים, מאחר שכל מוסד נמנע מניסיון לנייד חוסכים מקרנות של מתחרים.
מגמה זו הביאה לעלייה בדמי הניהול, שהובילה את המפקחת סלינגר ליזום את הקמת קרנות ברירת המחדל שבהן דמי הניהול נמוכים מאוד.
החל משנת 2020 חזרו הגופים המוסדיים לשלם עמלות לסוכנים, דבר שעודד חזרת התחרות לשוק הפנסיוני והביא לירידה בדמי הניהול.
לשכת סוכני ביטוח בישראל היא ארגון הגג הוולונטרי של סוכני הביטוח בישראל.
הלשכה נוסדה בשנת 1941, ופועלת מאז כגוף מייצג עבור סוכנים בענפי הביטוח הפנסיוני, הפיננסי, החיים, הבריאות והביטוח הכללי.
חברות בלשכה היא וולונטרית ואינה תנאי לעיסוק במקצוע: רישיון סוכן ביטוח ניתן לפי חוק הפיקוח על שירותים פיננסיים (ביטוח), התשמ"א–1981, על ידי רשות שוק ההון, ביטוח וחיסכון.
מטרותיה המרכזיות של הלשכה הן שמירה על האינטרסים של ציבור המבוטחים אל מול הרגולטור וחברות הביטוח, עמידה על האינטרסים הכלכליים של הסוכנים, קידום רמת המקצועיות של העוסקים בתחום, גיבוש כללי אתיקה מחייבים והסדרת נוהג מקצועי.
בנוסף, היא מקיימת הכשרות מקצועיות, ימי עיון ופעילויות רווחה לחבריה.
אף כי מעמדה המשפטי כארגון יציג מוגבל, בפועל היא נחשבת לגורם בעל השפעה בשיח הציבורי ובמערכת היחסים שבין סוכני הביטוח לרגולטור ולחברות המוסדיות.
עבודתם של סוכני הביטוח בישראל מוסדרת בחוק הפיקוח על שירותים פיננסיים (ביטוח), התשמ"א–1981 ובחוזרים משלימים של רשות שוק ההון, ביטוח וחיסכון.
החוק קובע כי עיסוק בתיווך ביטוח מותר רק למי שקיבל רישיון מטעם הממונה על שוק ההון.
רישיון סוכן ביטוח ליחיד ניתן אם מתקיימים התנאים הבאים:
עבר תקופת התמחות ועמד בבחינות מקצועיות.
לא הורשע בעבירה שבשל מהותה או חומרתה אין הוא ראוי לשמש כסוכן ביטוח.
הממונה לא ייתן רישיון יחיד אם המבקש הוכרז כפושט רגל או פסול דין, וכן אם הוא משמש כיועץ השקעות או יועץ פנסיוני.
הממונה רשאי לסרב לרישיון גם אם תלוי ועומד נגד המבקש כתב אישום חמור או מתנהלת חקירה פלילית בעניינו.
הממונה רשאי לתת רישיון סוכן גם לתאגיד, אם מתקיימים התנאים הבאים:
שמו מורה כי עיסוקו סוכנות ביטוח.
כל העוסקים בשמו בתיווך (ובשותפות – כל השותפים שאינם מוגבלים) הם בעלי רישיון סוכן.
מנהל העסקים וכל מנהל משרד או סניף הם בעלי רישיון סוכן, ועיקר עיסוקם בניהול התאגיד או הסניף.
הממונה לא ייתן רישיון לתאגיד אם הוא משמש כיועץ השקעות או יועץ פנסיוני, והוא רשאי להביא בחשבון גם שיקולי תחרות ורמת שירות בשוק הביטוח.
הממונה רשאי להעניק רישיון זמני ל"סוכן מתמחה" – תושב ישראל מגיל 18 ומעלה – לתקופה שלא תעלה על שלוש שנים.
מתמחה רשאי לעסוק בתיווך רק בהסכמת המאמן ובפיקוחו.
בתקופת ההתמחות נדרש מינימום של 30 שעות שבועיות, השתתפות בפגישות עם לקוחות, למידה מעשית של תהליכי ביטוח וקבלת שכר בהתאם לחוק שכר מינימום.
רישיון סוכן ביטוח ניתן באחד או יותר משלושה ענפים:
ביטוח פנסיוני – תיווך בביטוח חיים עם מרכיב חיסכון, תוכניות פנסיה, קרנות השתלמות ומוצרים פנסיוניים נוספים.
ביטוח כללי – ביטוחי רכוש, רכב, בריאות, תאונות, עסקים ונכסים.
ביטוח ימי – ביטוח תובלה ימית וסיכוני סחר בינלאומי.
סוכן אינו רשאי לעסוק בענפים שאינם כלולים ברישיונו.
סייגים למתן רישיון בענף הפנסיוני
החוק מונע מתן רישיון בענף הפנסיוני למספר גופים, בהם: יועצים פנסיוניים, יועצי השקעות, ארגוני עובדים או מעבידים, תאגידים בנקאיים (למעט בנק חוץ מסוים בחוק), מועדוני צרכנים ובעלי שליטה בגופים אלה.
מטרת הסייגים היא למנוע ניגודי עניינים ולשמור על עצמאות הסוכן.
חוזי שירות – בעלי רישיון מחויבים לספק ללקוחות שירות רציף: עדכון תנאי הפוליסה, מענה לפניות בפרקי זמן קבועים, ייזום פניות בעת שינוי מהותי, וניהול אמנת שירות פומבית.
איסור על חיוב מבוטח – נקבע איסור להתנות הצטרפות לביטוח בהתחייבות להישאר מבוטח לתקופה קצובה, או להתנות הליך בירור צרכים בהתחייבות כזו.
סוכן מחויב לגלות ללקוח אם מעל 40% מהכנסותיו מעמלות נובעות מחברה מסוימת.
הלבנת הון – על סוכני ביטוח חלים חובות זיהוי, אימות ודיווח לפי חוק איסור הלבנת הון.
נדרש הליך זיהוי מהימן, לרבות שימוש בזיהוי מקוון ושמירת תיעוד.
על הדירקטוריון של גוף פיננסי לאשר מדיניות בנושא ולפקח על יישומה.
במהלך השנים נקשר שמם של סוכני ביטוח גם למקרים של שיווק בעייתי.
בשנת 2010 הוטל על חברת מנורה מבטחים קנס בסך 14 מיליון ש"ח על ידי הממונה על שוק ההון, ביטוח וחיסכון, בעקבות פרשה שבה שווקו פוליסות ביטוח באמצעות הלוואות ללקוחות ללא ביטחונות מספקים.
חלק מהקנס הוטל גם על מנכ"ל החברה באופן אישי.
הסוכנות שאליה התייחסה הפרשה הייתה סוכנות בבעלותו של עזרא גבאי.
הפרשה עוררה ביקורת ציבורית על אופן השימוש בהלוואות ככלי שיווקי והשלכותיו על יציבות החיסכון של מבוטחים.
בנובמבר 2025 פורסם כי גבאי מעורב בפרשה נוספת, ובמסגרתה נחקרת גם חברת מנורה מבטחים, ללא קשר ישיר לפרשה משנת 2010, בחשד למתן שוחד ליו"ר ההסתדרות הכללית, במסגרת פרשה המכונה בתקשורת "פרשת יד רוחצת יד", הנחקרת על ידי רשויות האכיפה.
בשנת 2022 נחשפה פרשת סלייס, במסגרתה ניידו סוכנויות ביטוח כספי חיסכון פנסיוני של אלפי חוסכים לקופות גמל IRA תוך הצגת המהלך כהלוואות מגופים זרים.
קריסת החברה הובילה לאובדן כספי חיסכון בהיקף של מאות מיליוני שקלים והציפה מחדש את השאלות בדבר אחריותם של סוכנים והפיקוח על פעילותם.
פרשיות אלו, לצד מקרים נוספים, תרמו להחמרת הפיקוח על סוכני הביטוח ולגיבוש רפורמות שמטרתן חיזוק כללי השקיפות והגילוי בענף.
מאחר שסוכני ביטוח רבים עובדים רק עם חברה אחת או שתיים (נכון לשנת 2020, כ־85% מהסוכנים), החלה רשות שוק ההון לקדם מודל בשם "הסוכן האובייקטיבי", שמטרתו לעודד סוכנים לפעול לטובת הלקוח ולא בהתאם לאינטרסים של חברות הביטוח.
על פי מודל זה נעשית הבחנה בין "סוכן קשור", בעל זיקה לחברה עיקרית, לבין "סוכן אובייקטיבי", העובד מול מגוון חברות על בסיס תגמול אחיד.
החל מ־1 במרץ 2021 נכנסה לתוקף רפורמה המחייבת סוכן ביטוח שלמעלה מ־40% מהכנסותיו מגיעות מחברה מסוימת להצהיר על זיקתו ללקוח.
בשנת 2025 הקים משרד האוצר צוות בין־משרדי עם רשות שוק ההון ורשות התחרות לבחינת אחזקת גופים מוסדיים בסוכנויות ביטוח.
במסגרת עבודתו העלה הצוות כי הבעיה רחבה יותר ונוגעת למודל התגמול של סוכני הביטוח.
בדוח הסופי צוין כי המודל הקיים עלול לפגוע בצרכנים, וכי יש לשקול מעבר לתשלום ישיר מהצרכן לסוכן ועמלות שאינן תלויות בגובה הפרמיה או בזהות המבטח.
ההמלצות כללו גם הגברת שקיפות והסברת מבנה העלויות ללקוח.
ביקורת על מודל הסוכן האובייקטיבי
המודל האובייקטיבי נועד לצמצם את התלות של סוכן הביטוח בעמלות המשולמות על ידי חברות הביטוח, אך עורר ביקורת רחבה.
כבר ברפורמות של 2015, בתקופת כהונתה של דורית סלינגר כממונה על שוק ההון, הפחתת עמלות הסוכנים בקרנות הפנסיה הובילה לצמצום פעילות סוכנים עצמאיים ולהתחזקות השיווק הישיר של הגופים המוסדיים, תהליך אשר פגע בתחרות ובמקרים מסוימים אף לווה בעלייה בדמי הניהול.
בעשור שלאחר מכן התרחבה הביקורת, עם הטענה כי החלשת מודל הסוכן המסורתי יוצרת ואקום תפעולי וייעוצי, אשר מתמלא על ידי פלטפורמות דיגיטליות, מערכות אוטומטיות מבוססות בינה מלאכותית, וגורמים פיננסיים שאינם מפוקחים.
מערכות אלו מציעות לצרכנים המלצות, הלוואות, או פעולות בחיסכון הפנסיוני, לעיתים ללא חובת נאמנות, אחריות מקצועית או פיקוח רגולטורי מלא.
סוכנות ביון ההגנה היא סוכנות הריגול הצבאית של ארצות הברית, הכפופה למחלקת ההגנה של ארצות הברית.
הסוכנות הוקמה ב-1 באוקטובר 1961 על ידי הנשיא ג'ון פ.
קנדי בהמלצת מזכיר ההגנה, רוברט מקנמארה.
לאחר מלחמת העולם השנייה עד להקמת ה-DIA, שלוש מחלקות צבאיות (מודיעין הצי, מודיעין חיל האוויר ומודיעין הצבא) עסקו באיסוף, ייצור והפצת מודיעין לשימוש הזרוע שלהן בלבד.
הדבר גרם לעבודה כפולה ויקרה, שהייתה לא יעילה וחסרת תיאום.
ה-DIA כוללת שורת מנהלות האחראיות לאיסוף מודיעין צבאי בדרכים שונות, בהן:
שירות הביון החשאי של מחלקת ההגנה של ארצות הברית - אחראי לאיסוף מודיעין אנושי (HUMINT) באמצעות סוכנים, מקורות ושיתוף פעולה עם גופי ביון זרים.
מנהלת מודיעין אותות ואמצעים ואיסוף טכני (DT, Directorate for MASINT and Technical Collection) - אחראית לפיקוח מכ"מים, מודיעין כימי וביולוגי וביון גרעיני.
מנהלת הניתוח (DI, Directorate for Analysis) - אחראית לניתוח התפתחות פוליטיות במדינות זרות העלולות להשפיע על ארצות הברית ואינטרסיה מעבר לגבול.
מקבילה לחטיבת המחקר של אגף המודיעין בישראל.
המרכז הלאומי לביון רפואי, פורט דטריק, מרילנד
מרכז מודיעין החלל והטילים, האנטסוויל, אלבמה
כוח המשימה המודיעיני המשולב למלחמה בטרור
מנהלת מודיעין המטות המשולבים (J2, Directorate for Intelligence Joint Staff) - אחראית לייעוץ ותמיכה בראשי המטות המשולבים לצורך איסוף מודיעין צבאי זר ותכנון המלחמה.
המרכז לתיאום מבצעי ביון הגנתיים (DJ, Defense Intelligence Operations Coordination Center) - אחראית למודיעין אסטרטגי, טקטי ומבצעי.
מרכז ניתוח ביון ההגנה, בסיס האוויר בולינג, וירג'יניה.
סוכן סמוי היא סדרת דרמת פשע בעלת 4 עונות אשר שודרה בין השנים 1987 ו-1990 ברשת CBS האמריקאית.
הסדרה הופקה על ידי סטיבן ג'יי קאנל.
למרות ביטול הסדרה, היא זכתה להצלחה רבה והפכה לסדרת קאלט.
בישראל שודרה הסדרה בערוץ הראשון ובערוץ המזרח התיכון בתחילת שנות התשעים.
הסדרה עוקבת אחר עבודתו של ויני טרנובה (קן וול), סוכן סמוי מטעם הסוכנות הבדיונית OCB (Organized Crime Bureau), מחלקת הפשע המאורגן ב-FBI.
בשונה מסדרות אחרות, הסדרה מחולקת למספר קשתות סיפור בעלות אורכים שונים, ובכל אחת מהן חודר ויני לארגון פשע אחר, חוקר ומתקדם במעלה הארגון עד להפלתו והרשעת ראשיו.
הסדרה עוקבת גם אחר לבטיו והדילמות העוברות על הפרוטגוניסט הראשי, שעצם הסתננותו לארגוני הפשע גורמת לו להתחבר לאנשים אותם הוא אמור לעצור.
השחקן קן וול זכה בפרס גלובוס הזהב לשחקן הטוב ביותר בסדרת דרמה על השתתפותו בסדרה.
קן וול - וינסנט מייקל "ויני" טרנובה
ג'ונתן בנקס - פרנק מקפייק
ג'ים ביירנס - דניאל "מציל" בורוז
ג'רלד אנתוני - האב פיט טרנובה
אלסה רייבן - קרלוטה טרנובה-איופו
קן ג'נקינס - פול בקסטיד
דווייט קוס - מייק קרמק
העונה הראשונה כוללת שתי קשתות סיפור - סיפורו של סוני סטילגרייב (ריי שארקי), מאפיונר המתבסס באטלנטיק סיטי, וזה של מל פרופיט (קווין ספייסי), מולטי מיליארדר, סוחר נשק וראש ארגון פשע בינלאומי המעורער בנפשו.
הסדרה נפתחת ביציאתו של ויני מהכלא, לאחר מאסר בן 18 חודשים לביסוס זהותו הבדויה.
מעט לאחר יציאתו מהכלא, נרצח איש ה-FBI שאימן אותו ושימש לו כדמות אב בידי האחים דייב וסוני סטילגרייב, אשר שולטים במאפיה של אטלנטיק סיטי.
ויני מחליט לחדור לארגונו של סטילגרייב ולהפיל אותו, אך לאורך הזמן מתפתחת בין השניים חברות והוא חש נקיפות מצפון על בגידתו בסוני, אשר ראה בו חבר.
קשת סיפור זו נמשכה לאורך עשרת הפרקים הראשונים של העונה הראשונה.
ויני משתמש במוניטין שנוצר לו מההסתננות למשפחת הפשע סטילגרייב כדי ליצור קשר עם המתנקש רוג'ר לוקוקו (ויליאם ראס ).
אך הוא מגלה מטרה גדולה יותר: הבוס של רוג'ר, המיליארדר וסוחר הנשק מל פרופיט (קווין ספייסי) ואחותו סוזן (ג'ואן סוורנס).
מל מכור להרואין ומעורער בנפשו.
רוג'ר מתגלה כסוכן CIA מושתל, ולאחר מספר תקריות בינלאומיות הארגון נהרס.
קשת סיפור זו נמשכה לאורך שנים עשר הפרקים הבאים של העונה הראשונה.
העונה השנייה כוללת שלוש קשתות סיפור - סיפורו של ארגון גזעני ואנטישמי בראשות נוקס פולי (פרד תומפסון), סיפורו של עסקן בגדים (רון סילבר) ואביו (ג'רי לואיס) הנסחטים על ידי גנגסטר (סטנלי טוצ'י), וסיפורה של שחיתות בתעשיית המוזיקה.
בסוף העונה הראשונה ויני נגעל מעצמו על כי בגד בערכי חברות ונאמנות.
הוא מבקש לעזוב את OCB, אך מקפייק שולח אותו לחופשה למשך חצי שנה.
ויני לא מתכוון לחזור לארגון, אך רציחתו של אחיו בידי ארגון גזעני ואנטישמי מאלץ אותו להסתנן לארגון, הנשלט בידי סוחר מכוניות משומשות ונוכל בשם נוקס פולי, במטרה למצוא את רוצחו של אחיו.
קשת סיפור זו נמשכה לאורך ארבעה פרקים ראשונים של העונה השנייה.
דייוויד שטרנברג (סילבר) ואביו איליי (לואיס) הם בעלי עסק לממכר בגדים, והם נסחטים על ידי גנגסטר בשם ריק פינזולו (טוצ'י).
דייוויד מבקש עזרה מ-OCB, וויני נשכר לשמש כמאבטח עבור האב ובנו.
לאחר שנפצע בידי פושע, ויני מוחלף על ידי סוכן בדימוס שהורג את פינזולו אך אינו מצליח למנוע פגיעה בעסק של משפחת שטרנברג.
קשת סיפור זו נמשכה לאורך חמישה פרקים באמצע העונה השנייה.
לאחר החלמתו, ויני פותח עסק בתעשיית המוזיקה בכיסוי ה-OCB כדי לחשוף שחיתות.
הוא פוגש באייזק טוויין (פול וינפילד) ובאשתו אמבר (פאטי דארבנוויל).
עד מהרה מתגלה כי איל ההון וינסטון נוקוויי (טים קארי) מרמה בחוסר רחמים את האמנים החתומים תחתיו ומעביר את כספיהם לחברות שלו.
בעלילה זו מופיעים גם דבי הארי, דיידרה הול וגלן פריי בתפקידי אורח.
קשת סיפור זו נמשכה לאורך שבעת הפרקים הבאים של העונה השנייה.
העונה השלישית כוללת שלוש קשתות סיפור - סיפור משפחתו של ויני, אשר נכנסת לחיי הפשע המאורגן, לאחר שאמו קרלוטה מתחתנת עם דון רודי איופו (ג'ורג או.
פטרי ), סיפור שחיתות ממשלתית המתחילה בחקירת מרמה ומסתיימת בסגירת חשבונות עקב מקרה מל פרופיט של העונה הראשונה, וסיפורה של עיירה קטנה הנתונה תחת מרותו של אדם הלוקח את החוק לידיו.
בשני הפרקים האחרונים של העונה השנייה מתחילה עלילה בה דון איופו, אביו החורג של ויני, נורה ונפצע, מה שמותיר את ויני כראש משפחת הפשע.
הוא חוקר את שאר חברי המשפחה, ביניהם אלברט סריקו (רוברט דאבי), קרלו ספולטה (מייקל צ'יקליס) ופיטר אלטורה (צ'אז פלמינטרי).
לבסוף ויני מוציא מכלל פעולה את רוב העסק המשפחתי, רק כדי לגלות שדון איופו השתמש בו כדי לנקום ביריביו.
קשת סיפור זו נמשכה לאורך שני פרקים אחרונים של עונה שנייה וארבעה פרקים ראשונים של עונה שלישית.
ויני נקרא למשרד המשפטים על מנת לחקור מזימה לזיוף ין יפני.
הוא לא מודע שכל הסיפור הוא מלכודת בידי כמה מחברי הממשלה שמבקשים נקמה לאחר פרשת מל פרופיט.
יוזמי המרמה, המבוססת על מבצע ברנהרד, מבקשים לסכל את כלכלת יפן תוך הדפסת שטרות מזויפים של ין יפני, הברחתם ליפן, ודיווח פומבי על הפרשה כדי להוריד מערכי המזומנים.
לפי תוכניתם, השעיר לעזאזל שהאשמה תיפול עליו יהיה ויני.
בעלילה זו מופיעים בתפקידי אורח נורמן לויד כגנרל לילנד מסטרס, סטפן ג'ויס כאדמירל וולטר סטריקן, ריי סטריקלין כסנאטור פיקרינג, סטן שו כמייג'ור ורנון ביגס וג'ורגן ג'ונסון כסנאטור ג'נט גצלוף.
קשת סיפור זו נמשכה לאורך ארבעת הפרקים הבאים של העונה.
ויני הופך לשריף עיירה קטנה במדינת וושינגטון, היכן שאדם מקומי בשם מארק וולצ'ק משליט דיקטטורה.
בדרך לתפיסתו של וולצ'ק, ויני עד להתחשמלותו של השריף המקומי (דייוויד סטראתיירן) והדבר מוביל לפלאשבקים ממקרה סטילגרייב.
ויני קורא לרוג'ר לוקוקו שיחליפו, וזה משחרר את העיירה מעולו של וולצ'ק בשיתוף עם מקפייק.
לאחר מקרה וולצ'ק, ויני עובד בחברה לטיהור שפכים בסיאטל.
הוא בורח מעבודתו עקב מזגו החם ועקב סכסוכים עם מנהלו, ומוצא מקלט בכנסייה.
מקפייק מחפש אחר ויני ומוצא אותו בכנסייה, כאשר צלף מנסה לפגוע בוויני אך פוגע במקפייק במקום.
קשת סיפור זו נמשכה לאורך חמשת הפרקים האחרונים של עונה שלישית.
בעונה רביעית ואחרונה לא הופיע קן ואהל בתפקיד ויני טרנובה, אם כי בפרק הראשון של העונה מוזכר שמו.
העלילה עוברת למשרד התובע המחוזי של ניו יורק, כשבתפקיד הראשי מופיע עורך הדין מייקל סנטנה (סטיבן באואר).
בעונה זו הופיע מקסימיליאן של בתפקיד אורח כאמדו גוזמן.
משרד התובע המחוזי של ניו יורק/גוזמן
מקפייק מחלים מפציעת הירי ממנה סבל בסוף עונה קודמת.
ויני נשלח לחקור את המאפיה במיאמי, אולם מאז נעלמו עקבותיו.
מקפייק חובר למייקל סנטנה, עו"ד שנשלל רישיונו, ומגלה שויני נרצח בידי חוליית מוות.
עד מהרה, מקפייק וסנטנה מסתננים לארגון הפשע של אמדו גוזמן, אמריקני-קובני וממוטטים את עסקיו.
מקפייק מציע לסנטנה משרה ב-OCB, אך הארגון נסגר באופן מפתיע מסיבות פיננסיות.
מקפייק, סנטנה והמציל נשכרים על ידי משרד התובע המחוזי כדי לחקור את העולם התחתון של ניו יורק בחשד למעורבות סמים בבית ספר על יסודי, המנוהל על ידי ג'סי היינס (בילי די ויליאמס).
קשת סיפור זו נמשכה לאורך ששת הפרקים היחידים שהופקו לעונה הרביעית טרם ביטול הסדרה.
בשנת 1996 יצא סרט טלוויזיה ברשת ABC בכיכובם של משתתפי הסדרה קן וול, ג'ונתן בנקס וג'ים ביירנס.
עלילת הסרט מתעלמת מקורות העונה הרביעית, ובה ויני טרנובה עדיין חי ועסק בהאזנות סתר כעונש על שהיה שעיר לעזאזל של דון איופו בעונה שלישית, וייתכן גם משום שנטש את עמדתו בחקירת וולצ'ק.
הוא נדרש להסתנן לשורות הארגון של בוס העולם התחתון פול קלנדר (טד לוין), וכמו סדרת הטלוויזיה גם הפעם הוא נתקל בדילמות הבגידה באלה שאותם למד להכיר.
סוכן מחוק היא סדרת דרמה המשכית אמריקאית מסוגת הפעולה ששודרה בארצות הברית בערוץ USA בשנים 2007–2013. הסדרה עוקבת אחר חייו של מייקל וסטן לאחר פיטוריו מסוכנות הביון שבה עבד.
וסטן מנסה בעזרת חברתו פיונה וחברו הטוב סאם, לגלות מי גרם לכך ולמה.
כדי לשרוד הוא נעזר בכישוריו המיוחדים לעבודות פרטיות וסיוע לאנשים שלא יכולים לקבל עזרה מהמשטרה.
סדרה זו מבוצעת כסיפור בגוף ראשון המסופר על ידי מייקל וסטן (ג'פרי דונובן) בעצמו המספר על התהליך שעובר עליו ומשתף את הצופה במאחורי הקלעים של מה שעובר על סוכן CIA מחוק מנקודת מבטו.
הסדרה מתחילה בהודעת מחיקה שמקבל הסוכן מייקל וסטן, הודעת המחיקה מונפקת לסוכנים שסרחו מתפקידם.
בניגוד לפיטורין רגילים כאשר סוכנים נמחקים נלקחים מהם כל המקורות הפיננסיים והיסטוריית העבודה שלהם והם נותרים מחוסרי כל בעיר שבה הוחלט להשאירם, מייקל חוקר בעזרת חברים את הסיבה שהחליטו למחוק אותו ובמהלך הסדרה מנסה לנקות את שמו ולחזור לעבוד בשביל הCIA.
הקריינות מתפרשת בצורה של כעין הדרכה לסוכנים טירונים העוברים הדרכה מקצועית.
הוא מגייס לעזרתו את פיונה וחבר נוסף מזמן שירותו סאם אקס (ברוס קמפבל) ויחד הם מגלים רק את העובדה שהאדם שמחק אותו מעוניין שיישאר במיאמי ולא יעזוב אותה, אם הוא יעזוב את העיר הוא יירדף אך במידה והוא יישאר הוא יזכה לחופש פעולה.
מייקל מתחיל לעבוד בעבודות פרטיות על מנת לממן את מחייתו, הוא עושה את מה שהוא הכי טוב בו, עזרה לאנשים שנצרכים לעזרה משטרתית אך אינם יכולים לפנות למשטרה.
בעבודותיו הוא נעזר בחבריו סאם אקס ופיונה גלאנן, ולפעמים מערב גם את אימו, מדליין וסטן (שרון גלס).
לאורך הסדרה מייקל מנהל קרבות עם דמויות פליליות כגון, מאפיונרים, כנופיות רחוב, רמאים, רוצחים, גנבים, סוחרי נשק, חוטפי ילדים, מלביני הון וסוחרי סמים, כל זה במקביל לניסיונות האיתור אחר הגורם למחיקתו מהארגון.
הסדרה מתנהלת בשני מישורים עיקריים: המישור העיקרי הוא החיפוש אחר הגורם למחיקתו, המישור המשני יותר הוא הלקוחות שמייקל עוזר להם.
בעונה הראשונה, (12 פרקים) מייקל וסטן מנסה לחקור אחר זהותו של האיש שמחק אותו.
בעונה הראשונה נחשפות גם הדמויות הראשיות: פיונה - חברתו לשעבר של מייקל ממבצע סודי שעשה באירלנד, סאם - חברו הטוב של מייקל מהעבר וחייל לשעבר מהקומנדו הימי, ומדליין - אמו של מייקל.
בעונה נראו גם סוכני ה-FBI האריס וליין שתפקידם היה לעקוב אחר מייקל ולוודא שאינו מבצע פעולות חריגות וכן שאינו מתכנן לברוח ממיאמי, בהמשך העונה הם הוחלפו על ידי סוכן ה-FBI ג'ייסון בליי.
לקראת סוף העונה, מייקל מגלה את זהותו של האיש שמחק אותו, פיליפ קאוון, אך מיד בתחילת הפגישה ביניהם קאוון נורה ונהרג, היורה המסתורי יכל להרוג גם את וסטן אך בחר להשאירו בחיים.
בסוף העונה מקבל מייקל שיחת טלפון מאישה המציגה את עצמה בשם קרלה המיידעת אותו במעורבותה בתיק שלו.
בעונה השנייה (16 פרקים) מייקל מנסה לדלות מידע נוסף על הארגון שמחק אותו דרך הבוס החדשה שלו "קרלה".
במהלך העונה מדליין, אימו של מייקל מבררת פרטים נוספים על בנה, ונחשפת לפיסות מידע סודיות על חייו.
העונה מסתיימת בכך שווסטן מסרב לבצע משימה שקיבל מקרלה ומתאחד עם "ויקטור", סוכן של הארגון שמחק אותו שהחליט למרוד, קרלה מנסה להרוג את מייקל, אך נורית ברגע האחרון על ידי פיונה וסאם, ונהרגת.
לאחר שוויקטור מת מייקל חושף שחיתויות של קרלה וכך יוצא כגיבור מכל הסיפור בלי שאנשי הארגון יודעים שהוא בעצם מרד בהם.
הוא מקבל פגישה עם "ההנהלה" (דמות בכירה בארגון הממשלתי שמחק את מייקל) שמבהיר לו שכל עוד הוא עובד אצלם הם שומרים עליו ורק כך הוא ישרוד.
מייקל מסרב להצעה וקופץ מהמסוק עליו התנהלה הפגישה היישר לתוך האוקיינוס ובכך מוותר על ההגנה של ההנהלה.
העונה השלישית (16 פרקים) מתחילה במקום בו הסתיימה העונה הקודמת, מייקל וסטן שוחה מתוך האוקיינוס בחזרה למיאמי, עם הגעתו לחוף מתברר לו שכל משטרת מיאמי מחפשת אחריו מאחר שהוא כבר לא מוגן, אחרי שנתפס הוא מצליח להשתחרר בעזרת קשריו של סאם במשטרה.
במהלך העונה מייקל נפגש עם בן סטריקלר, אמרגן של סוכנים עם הרבה קשרים שמארגן לו עבודות, סטריקלר מציע לווסטן דרך חזרה לתפקידו בתמורה לביצוע מספר עבודות, אך מייקל הורג את סטריקלר כשהוא פועל נגד פיונה.
מייקל נפגש עם דייגו, סוכן פעיל שנבחר לשמש כאיש הקשר שלו עם הסוכנות, אך במקביל למותו של סטריקלר - גם דייגו נרצח ומייקל חוזר לנקודת ההתחלה.
הרוצח של דייגו מתגלה כרוצח שכיר ומתוחכם בשם מייסון גילרוי שמציע למייקל לעבוד אצלו בתמורה לתגמול.
מייקל מחליט לשתף איתו פעולה כדי לגלות מה המשימה הסופית שלו ולעצור אותו.
מייקל משחק משחק כפול ולוקח את הצד של "ההנהלה" כדי שיעצור את סיימון המטורף מלפוצץ את מיאמי, בסוף הוא מצליח לעצור את סיימון ברגע האחרון ומביס אותו בזמן שמציל את "ההנהלה".
העונה מסתיימת בהתעלפותו של מייקל שנלקח למקום לא ידוע.
גם העונה הרביעית (18 פרקים) מתחילה כהמשך לעונה הקודמת, מייקל מתעורר בחדר מפואר ומתברר שהוא חזר להיות בשירות הארגון שמחק אותו ועכשיו אחראי עליו אדם בשם ואן.
מייקל מתלבט בתחילה אם לשתף פעולה אך מכיוון שהוא כלוא אין בידיו הרבה אפשרויות, סיבה נוספת היא העובדה שואן מיידע אותו שבעזרתו הם יפילו ארגון פשיעה סודי מהגדולים שיש בעולם שאחראי לשחרור של סיימון בעונה הקודמת, מייקל מתחיל לעזור לואן וחוזר למיאמי.
במהלך העונה מייקל מוחק בטעות סוכן CIA אחר בשם ג'סי פורטר (קובי בל) שחוקר גם כן את ארגון הפשע העולמי שאותו מייקל רודף.
מייקל רוצה לתקן את מה שעשה ולעזור לג'סי לחזור לעבודתו וגם צריך אותו בחקירתו אחרי ארגון הפשע ולכן חובר אליו והם עובדים ביחד כשג'סי לא מודע שמייקל הוא זה שגרם לו להמחק מלכתחילה.
מייקל מגיע לבסוף לראש ארגון הפשיעה העולמי "ג'ון בארט".
הוא מגלה שבארט מנסה להשיג ספר קודים ומשיג אותו לפניו ואז להפתעתו הוא מגלה שהספר שייך לסיימון אשר.
בפגישה שהוא משיג עם סיימון מהכלא הוא מגלה שהארגון שמחק אותו הוא סוכנות פיראטית שמורכבת מאנשים במעמד גבוה בממשלה וסוכנויות המודיעין השונות, הארגון ממציא פשעים לסוכנים הכי טובים וכך דואג למחוק אותם ולהשתמש בהם כרצונו כמו שעשו למייקל שנועד להיות הסוכן הכי טוב שלהם במקום סיימון.
בינתיים ג'סי מגלה שמייקל מחק אותו והחברות ביניהם נהרסת.
מייקל מגיע לבד לבארט עם ספר הקודים ומגלה שזה בעצם רשימה של כל הסוכנים בארגון שמחק אותו והדרך לחסל את הארגון הזה אחת ולתמיד.
אבל ואן מסבך את המשימה וג'סי מציל את מייקל תוך כדי שהוא יורה בו, בארט נהרג ומייקל וג'סי חוזרים לעבוד יחד למרות שיש מתח ביניהם כדי לחסל את הארגון שמחק אותם.
ואן שמגלה על תוכניותיו של מייקל יוצא עם צבא לחסל אותו, את ג'סי ואף את פיונה, הוא לוכד אותם בבניין נטוש ומתקרב יותר ויותר להרוג אותם.
במקביל, סאם אקס מנסה לשכנע את אחד מחברי הקונגרס לשלוח כוח משימה מיוחד שיחקור בזריזות את העניינים, לאחר מאמצים מרובים הוא מצליח לשכנע אותו וברגע האחרון כוח משימה מיוחד פורץ למקום בו מייקל מתבצר ומכניע את ואן וכוחותיו.
בסוף העונה מייקל מתבקש ללכת עם הרשימה אחרי שני סוכני CIA למקום לא ידוע, הוא נוסע איתם במכונית עד שמגיעים לוושינגטון שם הוא פוגש בגבר אותו הוא מזהה הלוחץ את ידו וקורא: "ברוך השב".
העונה החמישית (18 פרקים) מתחילה שישה חודשים לאחר סיום העונה הקודמת, מייקל עובד בשיתוף פעולה עם הCIA והם מאתרים את כל רשת הארגון שמחק את מייקל בעולם והורגים את כולם, הסוכן האחראי על מייקל הוא מקס.
במבצע אחרון אחרי הבכיר ביותר בארגון מייקל מנסה להשיג תשובות סופסוף לגבי למה מחקו אותו אך הסוכן הבכיר מתאבד ומייקל נאלץ לוותר ולהמשיך בחייו, כעת מתקבל לאט לאט חזרה לשורות הCIA ועושה משימות עם מקס.
אך די מהר בתחילת העונה מקס נהרג על ידי מישהו מסתורי שמנסה להפליל את מייקל, מייקל מוחק כל ראיה הקשורה לרצח כדי שלא יפלילו אותו, הוא מתחבר לצוות החקירה של הרצח בהובלת הסוכנת שמחליפה את מקס בתפקיד האחראית על מייקל "דני פירס" ומנסה לאתר את הרוצח של מקס לפני שיואשם.
בינתיים המפעילה החדשה של מייקל, מתחילה לבדוק גם את מייקל בעקבות חשדות שעלו אצלה, ולבסוף היא מוצאת ראיה שמפלילה אותו תוך שבמקביל סאם ופיונה מצליחים למצוא את הרוצח האמיתי של מקס.
לקראת סוף העונה צץ אדם בשם אנסון פולרטון, פסיכולוג של סוכנים שמבקש את עזרתו.
העזרה מתבררת כתרגיל שנועד להפליל את פיונה וכך לסחוט את מייקל.
הוא מגלה למייקל שהוא האיש שהורה למחוק אותו וכן מי שהקים את הארגון שווסטן דאג להרוס ביחד עם "ההנהלה", פולרטון סוחט את מייקל באמצעות פיונה כדי שיעשה בשבילו משימות שייבנו את הארגון מחדש.
העונה מסתיימת בפרק בו פולרטון דורש ממייקל להפליל את הסוכנת פירס כך שגם היא תימחק, מייקל לא מצליח להחליט האם לוותר על פיונה ולהפליל את פולרטון או לבצע את זממו ולהשאיר את פיונה נקייה.
בסופו של דבר הוא בוחר למחוק את פירס אך פיונה מתנגדת למהלך ומסגירה את עצמה למשטרה ובכך פולרטון מאבד את הקלף שהיה לו כנגד מייקל וכתוצאה מכך יורד למחתרת.
בסצנת הסיום פיונה נאזקת על ידי ה-FBI בזמן שמייקל מגיע ברגע האחרון רק כדי לצפות חסר אונים ממרחק.
העונה השישית מתחילה בחקירתה של פיונה, הסוכן בליי מהעונה השנייה הוא החוקר של גלאנן ומנסה לגרום לה להסגיר את מייקל בכך שמייצר לה תמונה שמייקל נהרג.
פיונה מגלה את מזימתו של בליי ומסרבת לשתף פעולה, כתוצאה מכך היא נכלאת בכלא של פושעות מסוכנות המנסות להרוג אותה כל הזמן, בהמשך מתברר שפולרטון עומד מאחורי הניסיונות להרוג אותה בכלא.
בנוסף מתברר שאנסון כבר התחיל להקים את הרשת שלו מחדש וכרגע הוא מעסיק בעיקר את רבקה (סוכנת שהשתתפה עם מייקל במבצע בסוף העונה שעברה).
מייקל מנסה להגיע אליה ודרכה להגיע לפולרטון, מייקל וסאם מצליחים לבסוף לשכנע אותה שאנסון משתמש בה לצרכיו האישיים בלבד, היא מגלה להם שאנסון סוחט אותה בעזרת אחיה, מייקל וסאם מגיעים לאחיה ושומרים עליו ואז רבקה מגלה להם כיצד לתפוס את פולרטון.
בשלב זה, נייט, אחיו הצעיר של מייקל מתעקש להצטרף למשימה לתפוס את פולרטון, לאחר ריב ביניהם מייקל מתעקש שאחיו יחזור חזרה לטמפה, עיר מגוריו של נייט.
ברגע האחרון פולרטון מצליח להיעלם ומייקל מבין שהוא נמלט לשדה התעופה, הוא מתקשר לאחיו נייט לברר אם הוא עדיין בשדה התעופה, ומבקש ממנו לחפש את פולרטון בהוראה שלא יצור איתו מגע, נייט מוצא את פולרטון וכשהוא מנסה לברוח נייט, נחוש להוכיח את עצמו, מכריע אותו וגורר אותו החוצה.
מייקל מגיע עם צוות שלם ללכוד את פולרטון אך צלף מופיע והורג את אנסון ונייט שעמד מאחוריו.
מייקל המום ומתקשה לעכל את הבשורה, במקביל, בעקבות תפיסתו של פולרטון הוא מקבל מחווה יוצאת דופן בשחרורה של פיונה מהכלא אך מאבד את יחסיו עם אמו.
הוא מחליט לעשות הכל כדי למצוא את הרוצח של נייט ובמהלך העניינים פירס מושעית מעבודתה בסוכנות והיא מוצבת במומבאי.
הקבוצה נוסעת לפנמה לאתר קשר אפשרי נוסף.
במהלך המשימה - מייקל מגיע לרוצח של נייט, הקבוצה מצליחה לסגור על המתנקש והוא מיידע אותם שכל ה-CIA אחריהם.
מסתבר שסוכן הCIA הבכיר "טום קארד" (מי שגייס את מייקל לסוכנות מלכתחילה שאותו מייקל מעריך) שניהל את המבצעים לתפיסת אנסון ושלח אותם לפנמה כדי למצוא את המתנקש הוא זה שגרם לרצח של נייט וכעת מנסה להרוג אותם.
מייקל מתלבט אם להאמין לו, אך מתברר שהוא צודק ומטוס F-18 מוזנק כדי להרוג אותם במקום, הם מצליחים להטעות אותו ונעלמים לתוך יער בפנמה.
העונה יצאה להפסקה בסצנה בה הקבוצה תקועה בתוך יער מקומי ללא משאבים תוך שהם נחשבים כמתים ואיתם האדם שניסה לפני כמה רגעים להתנקש בווסטן.
הסדרה חזרה בסצנה בה היא סיימה ובמאמציו של מייקל לחזור למיאמי בלי שה-CIA ידע מכך.
הוא מאשים את טום קארד ברצח של נייט ומנסה לתפוס אותו מודה ולהעמיד אותו לדין, כשהוא נכשל הוא הורג את טום ובכך נאלץ לרדת למחתרת עם חבריו על שהרג סוכן בכיר של הסוכנות.
את החבורה מגיעה לצוד סוכנת קשה בשם "אוליביה ריילי" שמומחית בתחומים כאלו ומבהירה להם שלא מעניינת אותה האמת אלא רק המשימה- לעצור אותם בכל מחיר, הרצון שלה מתגבר ככל שעובר זמן ומייקל משפיל אותה בהצלחתו לברוח ממנה.
ניסיונותיו של מייקל להמשיך להתחבא לא מצליחים והסוכנת ריילי עולה על מקום מסתורם.
היא תופסת את ג'סי וחוקרת אותו.
מייקל מגלה שריילי מושחתת ומוצא תוכנית להפליל אותה ובמקביל משחרר את ג'סי במבצע חילוץ.
בפרק האחרון מייקל מאלץ את ריילי להודות בקשריה עם ארגוני פשע ונסיונותיה הלא חוקיים לרצוח אותו.
הסדרה מסתיימת בסצנה בה החבורה כלואה בחדרים שונים לאחר זמן רב של חקירות על ידי הCIA, עם שחרורם מסתבר להם שמייקל חתם על הסכם שיתוף פעולה עם ה-CIA וחוזר לעבוד אצלם.
בסצנת סיום העונה פיונה נבגדת מהחלטתו לחזור לאחר שהתחייב לה שיעזוב את העבודה הזאת לתמיד ולא רוצה איתו יותר קשר.
העונה השביעית נפתחת כתשעה חודשים לאחר סיום העונה השישית.
מייקל נאלץ לעבוד מטעם ה-CIA תחת זהות בדויה בארגון פשע רצחני ב על מנת לרכוש את אמונו של ראש הארגון, אדם בשם בורק, ולהביא להפללתו.
שאר הצוות שנשאר במיאמי מנסה להסתגל להיעדרותו של מייקל.
פיונה גלאנן, חברתו של מייקל, קיבלה באופן קשה את הפרת הבטחתו של מייקל לעזוב את ה-CIA, ועקב כך כבר החלה לצאת עם מקומי בשם קרלוס.
אימו של מייקל, מדליין, מבקשת ממשרד הרווחה לאמץ את נכדה היתום, בנו של נייט.
כחלק מהמשימה שהוכרח מייקל לבצע עבור ה-CIA, הוצרך להתחבר עם ראש ארגון פשע רצחני, ולבצע עבורו שליחויות ועבודות מפוקפקות, מתוך מטרה לעזור ל-CIA לגבש תיק ראיות נגד ראש הארגון.
במהלך הדברים, מסייע לסגנית הארגון (אלונה טל) לחמוק מכלא רוסי מסווג בקובה.
בסצנת סיום העונה, לאחר שמייקל כמעט ובגד בחבריו הקרובים, וב-CIA והצליח להפליל את ארגון הפשע, נאלצו מייקל ופיונה לביים את מותם על מנת לחמוק ממשפט ה-CIA.
מייקל וסטן (ג'פרי דונובן): מרגל מצטיין ש"נשרף" (כינוי לנמחק) ומנסה לגלות מי "מחק אותו" ולמה.
הוא נתקע במיאמי, עיר הולדתו ויוצר קשר עם חברים ומשפחה שמתלכדים לחבורה ומסייעים אחד לשני בעבודות מזדמנות של לקוחות שנפגעו ובמציאת תשובות בשביל מייקל.
וסטן בעל ניסיון רב ומבין בבניית חומרי נפץ, נשק וטכנולוגיות צבאיות, מה שהופך אותו למיוחד אלה בעיקר היצירתיות שלו והיכולות שלו להשתמש בטקטיקות שלא תמיד מקובלות.
מייקל גדל בבית קשה שבו אביו, פרנק, התעלל בהם מה שגרם לו להתגייס לצבא ולנטוש את המשפחה לטובת ריגול.
יש לו אמא בשם מדליין, אליה הוא מתחבר מחדש לאחר שנמחק, ואח צעיר בשם נייט שמתעסק בעבודות מזדמנות מפוקפקות ומנסה להוכיח את עצמו למייקל.
פיונה (פי) גלאנן (גבריאל אנוואר): סוכנת IRA לשעבר, מומחית בחומרי נפץ וכלי נשק.
היא נפגשה עם מייקל באירלנד כשעבד תחת כיסוי והתאהבה בו עד שהמבצע השתבש והוא נאלץ לנטוש אותה.
הם מתחברים מחדש במיאמי שם היא בעיקר סוחרת נשק ועושה עוד דברים מפוקפקים.
במהלך הסדרה הם נכנסים ויוצאים ממערכת יחסים שוב ושוב.
היא בחורה עם נטייה לאלימות ולפתרון בעיות בצורה ישירה וחוש מוסרי חזק.
לפיונה הייתה אחות קטנה בשם קלייר שנהרגה מה שדחף אותה להיות חברה בארגון טרור, יש לה גם אח בשם שון ועוד שלושה אחים לא ידועים, במהלך הסדרה מתגלה באירלנד שהיא עם סוכן אמריקאי ולכן היא לא יכולה לחזור הביתה.
סאם אקס (ברוס קמפבל): איש קומנדו ימי מיחידת אריות הים לשעבר שחי במיאמי ופרש עקב משימה שהסתבכה (הסרט סוכן מחוק: נפילתו של סאם אקס מספר על פרישתו).
הוא היה חבר בעבר של מייקל וידוע שהם עשו משימות ביחד כמה שנים.
גויס על ידי הFBI לעקוב אחרי מייקל במיאמי אבל לאחר שזה מתגלה הוא נשאר בצד של מייקל, הוא עוזר למייקל במשימותיו ביחד עם פיונה והם יוצרים מעין חבורה שעושה מבצעים אישיים לפי הצורך.
סאם הוא איש נאמן עם עקרונות פשוטים וגם רודף שמלות שאוהב לשתות, יש לו מיומנות בנשק ובתפקידי כיסוי והוא מכיר חברים בכמעט כל סוכנות ממשלתית שעוזרים לו להשיג למייקל סיפורי כיסוי ומידע.
מדליין (מאדי) וסטן (שרון גלס): אמם של מייקל ונייט, גרה במיאמי.
בעלת אישיות חזקה אחרי חיים שלמים עם בעל מתעלל, יודעת לשחק ברגשות של אנשים לטובתה ומנסה לגרום למייקל להסתדר עם אחיו ולהיות חלק מהמשפחה.
היא נהיית במהלך הזמן חלק מהחבורה ואפילו מתחילה להשתתף במבצעים שונים של מייקל בעיקר בתפקידי כיסוי.
מתה בעונה האחרונה כשמצילה את מייקל.
ג'סי פורטר (קובי בל): (מעונה 4) סוכן ריגול נגדי (counterintelligence), נמחק בטעות בגלל מייקל שנשלח לגנוב ממנו קבצים חסויים על חקירה גדולה שביצע, לאחר שנמחק הלך לבקש עזרה ממייקל בלי לדעת שהוא מי שמחק אותו והם עובדים ביחד על החקירה.
ג'סי מצטרף לחבורה עד שמגלה שמייקל מחק אותו ושוקל להרוג אותו על זה, בסוף הם מתגברים על העניין וג'סי נשאר איתם.
בעונה החמישית מתגלה שאף שג'סי חזר להיות סוכן הוא פרש כי העדיף את שיטת העבודה עם מייקל ועבר לעבוד בחברת ביטחון אזרחית.
ג'סי פועל מהלב ובצורה ישירה יותר כמו פיונה ולכן פחות מסתדר עם הטקטיקות ריגול של מייקל, אמא שלו נרצחה כשהיה קטן ומאז הוא עוזר לאנשים שבצרה מאחר שאף אחד לא עזר לה.
הוא מומחה בנשק, פצצות ושאר הכישרונות של מרגלים.
נייט וסטן: האח הצעיר של מייקל.
מרגיש שננטש על ידו בילדות ולכן תמיד מנסה להוכיח את עצמו ולזכות בהערכה מאחיו הבכור.
נחשב ללא מוצלח, תמיד מנסה להשיג כסף בתרמיות ועבודות מפוקפקות ובעל בעיות הימורים.
במהלך הסדרה מופיע מדי פעם ומצטרף למייקל בחלק מהעבודות שלו ולאט לאט מנסה לשקם את עצמו.
עובר לוגאס ושם מתחתן עם אישה בשם רות שעוזבת אותו אחרי שמולידה לו ילד.
מת בעונה השישית במהלך מבצע לתפיסת הפושע שמחק את מייקל.
בארי בורקובסקי: מנהל החשבונות של מייקל שהוא בעצם עבריין מלבין כספים.
משתמש ביכולות שלו בכספים וחשבונות הרבה כדי לעזור למייקל בעבודות שלו.
לארי סייזמור: סוכן לשעבר שעבד עם מייקל כמה שנים והיה סוג של מנטור בשבילו, נחשב מת במשך שנים עד שהופיע בבית של מייקל.
לארי הוא רוצח בלי רחמים שמטיף לכוח ונגד חולשה.
הוא השפעה רעה על מייקל ובמהלך הסדרה מופיע ומנסה להעביר את מייקל לצד האפל שלו בכוח, מה שתמיד נכשל מאחר שהוא לא מסוגל להבין את המוסריות של מייקל.
בדרך כלל מייקל מתגבר עליו עם עזרה מהחברים שלו ולארי בורח עד לפעם הבאה.
בעונה החמישית נהרג על ידי פיונה בפיצוץ.
טיילר ברנן: סוחר נשק חכם ואכזרי.
מייקל פוגש אותו כשהוא חוטף את הילד של האקסית של מייקל בשביל למכור נשק צבאי, מייקל הורס לו את התוכניות ומאז הוא חוזר שוב ושוב במהלך העונות כדי לנקום במייקל ולהשתמש בו לצרכים הפרטיים שלו על ידי סחיטה.
נרצח על ידי לארי בעונה הרביעית.
סוכן מחוק: נפילתו של סאם אקס (Burn Notice: The Fall of Sam Axe) הוא סרט פריקוול שיצא לאקרנים בארצות הברית ב-17 באפריל 2011. הסרט מספר על המבצע האחרון של סאם באריות הים ומה שהוביל לנפילתו מהתפקיד עד למצב שראינו אותו במיאמי בתחילת הסדרה.
ג'פרי דונובן ביים את הסרט והופיע שם בהופעת קמע.
העונה הראשונה הניבה 4.259 מיליון צופים בממוצע לפרק.
העונה השנייה הניבה 4.866 מיליון צופים בממוצע לפרק.
העונה השלישית הניבה 5.498 מיליון צופים בממוצע לפרק.
העונה הרביעית הניבה 5.213 מיליון צופים בממוצע לפרק.
העונה החמישית הניבה 5.101 מיליון צופים בממוצע לפרק.
סוכנות ADD היא סוכנות שחקנים ישראלית המייצגת שחקנים, מגישים, כותבים, במאים ויצרני תוכן בישראל בעולם.
בנוסף, משמשת הסוכנות כיצרנית תוכן בעצמה, בהשראת המודל העסקי של סוכנות "William Morris Endeavor" האמריקאית.
הסוכנות נמצאת בבעלותם של בני הזוג ירון ליכטנשטיין (מנכ"ל) והדס מוזס-ליכטנשטיין יחד עם יוני דותן ומשה אדרי.
בשנת 2010 הוקמה סוכנות ADD על ידי הדס מוזס, ירון ליכטנשטיין ויוני דותן אשר שימש קודם לכן כמנכ"ל סוכנות "לוק" של ידיעות אחרונות, אשר על בסיסה הוקמה הסוכנות.
הסוכנות נבנתה לפי המודל של סוכנות השחקנים האמריקאית "William Morris Endeavor" אשר מעניקה מענה רוחבי וכולל להפקות טלוויזיה, תיאטרון וקולנוע – החל משלב פיתוח היצירה ועד לשלב הסופי של שיווק ומכירת התוכן בישראל ומחוצה לה.
בפברואר 2012, דווח כי המפיק ההוליוודי ארנון מילצ'ן הקים עם הסוכנות "חממת תוכן" המיועדת לקידום תכנים ישראליים בארצות הברית.
במסגרת ההסכם בין הצדדים, נקבע כי חברת "ניו ריג'נסי הפקות", השייכת למילצ'ן, תשקיע בפיתוח רעיונות שיוצרים ישראלים יציעו לסוכנות.
בהסכם נקבע גם שהסוכנות תהפוך לנציגה הבלעדית של מילצ'ן בישראל.
רובן המכריע של הפקות הסוכנות מגיע מחברת HOT, בה היה ארנון מוזס, אביה של הדס מוזס-ליכטנשטיין, שותף בעבר, אך הסוכנות מפיקה תכנים גם לחברת yes.
במקביל, עוסקת הסוכנות גם בפיתוח פורמטים ובהפצתם בחו"ל.
בין הסדרות שהופקו על ידי הסוכנות ניתן למצוא את השעשועון "מי יפיל את המאסטר" ששודר בערוץ 2 בשנת 2012, סדרת הדוקו-ריאליטי "גולסטאר", אשר שודרה בהוט באותה השנה, והסדרה העלילתית "פצועים בראש", בכיכובם של גיא עמיר וחנן סביון, שמשמשים גם כשותפים במחלקת התוכן של הסוכנות.
במסגרת כתבה של העיתונאי אורן פרסיקו על הסוכנות באתר "העין השביעית", נטען כי קיימת מגמה של חדירה מסיבית של מיוצגי הסוכנות לתכנים המערכתיים בכלי תקשורת בבעלות משפחת מוזס, בהם "פנאי פלוס", "לאישה", מוספי "ידיעות אחרונות" וכו'.
לשם ביסוס טענתו מציין פריסקו, בין היתר, כי בשנת 2015, מתוך 84 תצלומים שהופיעו בדף הפייסבוק הרשמי של הסוכנות, 56 מהם הופיעו בשערי מגזינים ובכתבות בכיכוב טאלנטים שהסוכנות מייצגת, ומבין אותם 56 צילומי שערים וכתבות, 46 הופיעו בכלי תקשורת השייכים לקבוצת "ידיעות אחרונות".
טענה דומה הועלתה בכתבה נוספת באתר "העין השביעית" מספטמבר 2016, בה נטען כי כתבת שער במוסף "7 לילות" אשר עסקה בריאיון עם השחקן ליאור אשכנזי, נועדה לקדם את הסדרה "עקרון ההחלפה" בה הוא מככב ושני שחקנים נוספים שמיוצגים על ידי הסוכנות ומשחקים בה.
באוגוסט 2015, רכשה חברת "יונייטד קינג", שבבעלות משה ולאון אדרי 25% ממניות הסוכנות בסכום של 10 מיליון שקלים.
סוכן ארצות הברית הוא דמות בדיונית של אנטי-גיבור המופיעה בחוברות הקומיקס קפטן אמריקה והאוונג'רס ביקום מארוול קומיקס.
דמותו הופיעה לראשונה בחוברת Captain America #323 מנובמבר 1986 ונוצרה על ידי הכותב מארק גרונוולד והמאייר פול נירי.
סוכן ארצות הברית הוא האלטר אגו של ג'ון ווקר, חייל בצבא ארצות הברית אשר קיבל כוחות-על ממוטגן ניסיוני.
למשך זמן מסוים הוא שירת את מדינתו תחת הזהות הסודית של "סופר פטריוט".
באמצע שנות ה-80 של המאה ה-20, סטיב רוג'רס ניצב בפני ההחלטה האם לוותר על זהותו כקפטן אמריקה או לשרת באופן עיוור את ממשלת ארצות הברית.
הוא התפטר, ומאוחר יותר חזר בתלבושת שחורה תחת הכינוי "הקפטן".
ד"ר ולרי קופר, חברת הוועדה לפעילות על-אנושית, הציעה שווקר יהפוך לקפטן אמריקה החדש כסוכן העובד עבור הממשלה.
יו"ר הוועדה, דגלאס רוקוול, שימש בחשאי כבן בריתו של הגולגולת האדומה, שתכנן מזימה כיצד להכפיש את שמו של קפטן אמריקה.
עם שובו של רוג'רס לתפקיד כקפטן אמריקה, אורגנה לווקר זהות חדשה.
בהמשך, ווקר שב לחיי ההרפתקנות שלו.
הוא נטל את שם הקוד "סוכן ארצות הברית", לבש תלבושת דומה לזו של קפטן אמריקה, ונשא דיסק עשוי מתכת ויברניום כמגן.
הוא נלחם בתחילה נגד איירון מונגר תחת עינה הפקוחה של הוועדה, שגייסה את האוונג'רס מהחוף המערבי ואת ויז'ן כדי להשגיח עליו.
בהוראתה של הוועדה, סוכן ארצות הברית נשלח לעצור את המעניש, אך לפני שהוא לוקח אותו למעצר, פרנק קאסל מגלה לו שהוא מתכוון לעצור את משפחת המאפיה מאגיה.
ווקר מסכים לעזור למעניש, אך זה האחרון נמלט ממנו בסיום משימתם, תוך שהוא גורם לו להאמין כי מת בשריפה.
מעבידיו של ווקר נוזפים בו שעבודתו היא לפעול ולא לחשוב, וכי אין זה פלא שהוא נכשל בתפקידו כקפטן אמריקה.
סוכן ארצות הברית נלחם לצד האוונג'רס מהחוף המערבי בכמה קרבות.
בסופו של דבר הוא הוכיח את ערכו והורשה להצטרף אליהם.
הוא השתתף עימם, עם האוונג'רס ועם האקס-מן באירוע הקרוס אובר "קשרי דם", שבו פרופסור אקסבייר ניסה לנהל משא ומתן על סיום מלחמת האזרחים באי המוטאנטים ג'נושה.
סוכן ארצות הברית מונה לשמש כשומר ראשו.
כשהאוונג'רס מהחוף המערבי התפרקו, ווקר זרק את תלבושתו ומגנו לנהר ההדסון.
כאשר חברי הקבוצה התבקשו בידי טוני סטארק להתגייס לשורות קבוצת "פורס וורקס" החדשה, ווקר התלבט אך הצטרף לבסוף בשכנועה של מכשפת השני, שאמרה כי הקבוצה צריכה אחד שישמש לה כעמוד תווך בזמן משימותיהם מאחורי קווי האויב.
במהלך מלחמת האזרחים ביקום מארוול, סוכן ארצות הברית נאלץ לבחור בין הממשלה לה היה נאמן למשך כל חייו לבין גיבור-העל שבעקבותיו הלך ועל שמו הוא ניסה להגן.
בעקבות מותם של חברי קבוצת אלפא פלייט הקנדית, מוצע לו לעמוד בראשה של קבוצה חדשה בשם "אומגה פלייט".
בהמשך, הוא עוזר לאמן את נשק אומגה.
נכון לתחילת 2013, ווקר משמש כמנהיג קבוצת האוונג'רס האפלים.
את דמותו של ג'ון ווקר בסדרת הטלוויזיה "הפלקון וחייל החורף" של שירות הסטרימינג דיסני+ מגלם השחקן ואייט ראסל, ששב לגלם את הדמות בסרט "ת'אנדרבולטס*" ויופיע בהמשך בסרט "Avengers: Doomsday".
סוכן אקס הוא דמות בדיונית של גיבור-על ושכיר חרב המופיעה בחוברות הקומיקס דדפול ביקום מארוול קומיקס.
דמותו הופיעה לראשונה בחוברת Deadpool #65 ממאי 2002, ונוצר בידי הכותבת גייל סימון והמאייר אודון סטודיוס.
סוכן אקס הוא האלטר אגו של ניג'ו, גיבור-על בעל כוחות דומים לכוחותיו של האנטי גיבור דדפול ושל נבל-העל ברבור שחור, ומנהיג סוכנות אקס.
מעט מאוד ידוע על חייו של ניג'ו, אך ידוע שהועסק כרוצח שכיר אצל נבל העל הטלפתי ברבור שחור.
הוא האשים ומאשים את דדפול על מותו של אחיו, לאחר שקבוצת מתחזים לדדפול שמה את אחיו כמטרה שלהם, לאחר שברבור שחור הוריד וירוס נפשי לתוך מוחו של דדפול.
האחרון מגיע לטירתו של ברבור שחור בגרמניה, וחושף כי ברבור שחור הרג הן את המתחזים והן את אחיו של ניג'ו, וכשדדפול מפוצץ את המקום השלושה לכאורה מתים.
בהמשך נחשף כי השלושה התמזגו באופן חלקי כשברבור שחור מעביר את כוחותיו שלו ושל דדפול לגופתו של ניג'ו.
ניג'ו, בעל שאיפה להפוך לשכיר החרב הטוב בעולם, מאמץ את הכינוי אלכס היידן - ערבוב שמותיהם של המלחינים אלכסנדר גריג ויוזף היידן - ומקים עם המוטאנטית אאוטלוו וסנדי בראנדרברג את סוכנות אקס, והופך פארק שעשועים אותו קנה בכסף שקיבל במשימתו הראשונה לבסיס הסוכנות.
אאוטלוו מתלווה לניג'ו במטרה לנטרל את המעניש, אך האחרון כולא אותם בתא טלפון.
אחרי המשימה, מתפתח קשר רומנטי בין ניג'ו לבראנדרברג, המעורר את קנאתו של טאסקמאסטר, הנזרק מהסוכנות.
מעוניין אך ורק בנקמה, טאסקמאסטר מודיע לארגון המתחזים החדש של דדפול כי ניג'ו הוא דדפול במסווה, ולאחר קרב בין שתי הקבוצות טאסקמאסטר חוזר לסוכנות, ואילו אאוטלוו עוזבת כדי לטפל באביה בדרום.
ניג'ו ניסה לסגור את הסוכנות, אך נתקל בהתנגדות מצד טאסקמאסטר וסנדי.
בסופה של אחת מהרפתקאותיהם, השלושה חזרו לדירתם של סנדי, ונתקלו במארב של ברבור שחור ודדפול, המבשרים לניג'ו שקיבל חלק מכוחותיהם והתאחד עימם חלקית, וברבור שחור מנסה להפריד את השלושה מהאיחוד.
טקס זה מופרע בידי אאוטלוו, והחמישה הורגים את ברבור שחור, ומשתמשים בגופתו כמעיל בחופשתם.
לאחר מכן, סוכן אקס נראה בהלוויה של קייבל, שמת לכאורה באירועי אקס-מן: הביאה השנייה.
שם, הוא מתעמת עם דדפול, הנעזר בידע של סמור כדי להביסו.
המאבק הופסק כשדדפול הסכים למסור בחזרה את הלבלב שניג'ו תרם לו מזמן.
לאחר ניסיון כושל לגנוב מכשיר מארגון H.Y.D.R.A המרושע, הסוכן מושפע מהמכשיר ולוקה בדלקת פרקים ובהמשך גם בהשמנת יתר חולנית, אך נכלא באחד הבסיסים.
אחרי זמן מה, דדפול מחלץ את ניג'ו בעזרת בוב, סוכן הידרה.
ניג'ו מחזיק בגורם ריפוי על-אנושי המאפשר לו לחדש רקמות שניזוקו או נהרסו בצורה מהירה ויעילה בהרבה מאשר אדם רגיל.
סוכן אקס מסוגל לרפא פציעות כגון חתכים, פצעי ירי, וכוויות קשות בתוך רגעים.
גורם הריפוי שלו מפותח עד כדי כך שהוא יכול להצמיח מחדש ולחבר גפיים קטועים.
גורם הריפוי שלו מאפשר לו לשרוד אפילו דקירות במוח בהזדמנויות רבות.
עם גורם הריפוי העוצמתי הזה הוא הוכיח סיבולת כאב ייחודית.
הגוף של ניג'ו עמיד מאוד לרוב התרופות והרעלים, מה שמקשה עליו מאוד (אם כי לא בלתי אפשרי) להשתכר.
הוא יכול, עם זאת, להיות מושפע על ידי תרופות מסוימות, כגון תרופות הרגעה, אם הוא נחשף למינון גבוה מספיק.
גורם הריפוי של סוכן אקס משפיע גם על המערכת החיסונית שלו וגורם לו להיות חסין מפני ההשפעות של כל המחלות והזיהומים הידועים.
גורם הריפוי של סוכן אקס מאריך את תוחלת החיים של ניג'ו על ידי האטת קצב ההשפעות של תהליך ההזדקנות שלו.
גורם הריפוי של ניג'ו גורם לתאי המוח שלו להיות במצב מתמיד של זרימה והתחדשות, מה שהופך אותו לחסין טלפתיה כגון זו של פרופסור X ואמה פרוסט.
בזכות גורם הריפוי שלו, סוכן אקס יכול לדחוף את השרירים שלו לרמות שמעבר לגבולות הטבעיים של בן אדם רגיל ללא פגע, מה שמעניק לו כוח על-אנושי.
הוא מסוגל להרים יותר מ -800 ק"ג והוא הוצג מרים משקל שגובל ב-3 טון.
המגבלה המדויקת של כוחו אינה ידועה.
השרירים של סוכן אקס מייצרים רעלי עייפות הרבה פחות מהשרירים של אדם רגיל, מה שמעניק לו רמות על-אנושיות של סיבולת בכל תחומי הפעילות הגופנית.
הוא יכול להפעיל את גופו בתפוקת השיא שלו במשך 18 שעות לפחות לפני שהוא מתחיל להתעייף.
הזריזות, הקואורדינציה והאיזון של סוכן אקס משופרים לרמות שהן מעבר לגבולות הפיזיים הטבעיים אפילו של הספורטאי האנושי הטוב ביותר, שווי ערך לאלו של דדפול.
הרפלקסים שלו משופרים באופן דומה, עדיפים על אלו של הספורטאי האנושי הטוב ביותר.
טלפתיה מוגבלת: הוא הוכיח מידה של טלפתיה בד בבד עם היכולת להגן על תודעתו מקריאת מחשבות כמו גם יכולת להיות בלתי צפוי לחלוטין בלחימה כמו דדפול כפי שהוכח על ידי טאסקמאסטר כשהוא לא הצליח להעתיק את המהלכים של ניג'ו וגם אינו יכול לחזות אותם.
סוכן חשאי 117 (OSS 117, ראשי התיבות באנגלית מתייחסים לארגון שקדם ל-CIA, המשרד לשירותים אסטרטגיים, OSS) הוא שם הצופן של הובר בוניסייה דה לה באת', הדמות הראשית בסדרת ספרים מאת ז'אן ברוס המגוללת את קורותיו של סוכן חשאי אמריקאי ממוצא צרפתי.
בניגוד למה שאפשר להבין לכאורה מהסרטים על הדמות מראשית המאה ה-21, הדמות אינה פרודיה על דמותו של ג'יימס בונד, ופרסומה אף קדם לזה של בונד בארבע שנים.
בצרפת נשמעו טענות שסרטי ג'יימס בונד הם בכלל חיקויים לסרטי סוכן חשאי 117, שכבר הוסרטו שנים לפני "ד"ר נו" ב-1962.
סדרת הספרים זכתה להצלחה בצרפת, ועל פיה הופקו סדרת סרטי ריגול, החל משנת 1957 בסרט "סוכן חשאי 117 לא מת", שבה השחקן איוואן דסני גילם את הדמות הראשית.
בסרטים משנות ה-60 של המאה ה-20 הדמות גולמה על ידי קרווין מתיוס ופרדריק סטפורד.
במציאות, שם הצופן סוכן 117 היה כינויו של ויליאם לנגר, ראש אגף המחקר והניתוח של המשרד לשירותים אסטרטגיים.
ז'אן ברוס פרסם בסך הכל 91 רומנים משנת 1949 ועד למותו מתאונת דרכים ב-1963.
החל מאותה עת ועד 1985 כתבה רעייתו ג'וזט את המשך הספרים והיא כתבה 143 ספרים תחת שם העט "ג'.
מ-1987 פורסמו 23 ספרים נוספים פרי עטם של בתה, מרטין ובעלה פרנסואה.
הספר האחרון בסדרה פורסם ב-1992.
הסרט הראשון "סוכן 117 לא מת" נעשה בשנת 1957 ובמהלך שנות ה-60 וה-70 הופקו סרטים נוספים.
בשנת 2006 הופק סרט הפרודיה "סוכן חשאי 117: קהיר, רשת מרגלים" בכיכובו של ז'אן דוז'ארדן וב-2009 הופק סרט ההמשך בכיכובו, "המרגל האבוד בריו דה ז'ניירו".
סרט המשך שלישי בשם "סוכן חשאי 117: התראה אדומה באפריקה השחורה" צפוי לצאת במהלך 2021.
סוכן חשאי: עכבר היא סדרת אנימציה בריטית המהווה ריבוט לסדרה דיינג'ר מאוס (שנקראה בעברית "עכבר בלש") מ-1981. הסדרה משודרת ב-CBBC החל מה-28 בספטמבר 2015 ובישראל עלתה ב-16 ביולי 2017 בערוץ דיסני ישראל.
לאחר שלושה שבועות מבכורת הסדרה, הסדרה צברה כ-2.4 מיליון צפיות והפכה לאחת מהסדרות הנצפות ביותר ב-CBBC.
ב-19 במאי 2016 הסדרה חודשה לעונה שנייה, וב-7 באפריל 2017 לעונה שלישית עם 26 פרקים.
הסדרה עוקבת אחרי סוכן חשאי: עכבר, "הסוכן החשאי הגדול בעולם", ועוזרו האוגר פנפולד, אשר מגנים על העולם ממגוון סכנות.
עם עזרה מהבוס שלו, קולונל K והמדענית הגאונה פרופסור סקוארקנקלוק, סוכן חשאי: עכבר מצויד להילחם באויבו, ברון סילס גרינבק.
דמותמדבב באנגליתמדבב בעבריתסוכן חשאי: עכבראלכסנדר ארמסטרונגערן מורפנפולדקווין אלדוןליאור חקוןקולונל קייסטיבן פרייצביקה שוורצברגפרופסור סקוואקשונה מקדונלדדון לני-גבאיהברון סילאס גרינבקאד גאוגןצביקה פורמןנרומארק סילקסטילטודייב למבגדי לויהקרייןיגל תמיר
עונה מספר פרקים תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון15028 בספטמבר 201520 באוקטובר 201616 ביולי 201724914 ביוני 20175 במרץ 2019
סוכן תרבות הוא מגזין תרבות בהגשת קובי מידן המשודר בערוץ כאן 11 בימי שישי בשעה 17:00. התוכנית משדרת מגוון ראיונות עומק, דיוני רוחב, כתבות חוץ, פרשנויות, ביקורות והמלצות על כל מה שקורה בתחומי היצירה והדעת בישראל ומחוצה לה.
התוכנית הראשונה שלה שודרה ב-5 במרץ 2018. את התוכנית מפיקה חברת ההפקות 'קסטינה תקשורת', והיא מצולמת באולפני הרצליה.
התוכנית עלתה לשידור בימי שני וחמישי בשעה 23:00, והחליפה את תוכנית התרבות שקדמה לה, "מועדון תרבות", ששודרה מאז השקת הערוץ.
ביום שישי ה-13 ביולי 2018 פתחה התוכנית עונה שנייה ועברה לשדר תוכנית בת שעה (במקום שתי תוכניות בנות חצי שעה) בשעה 18:30 בימי שישי, כמגזין תרבות שבועי.
כיום משודרת התוכנית בימי שישי בשעה 17:00.
בתקופת מגפת הקורונה שודרה גם מהדורה יומית של התכנית.
אל קובי מידן הצטרפו להנחיה גם גאולה אבן ולוסי אהריש.
התכנית מוצגת לרוב במבנה קבוע בו פותח מידן בתחילת התכנית במונולוג המקשר לרוב אירוע היסטורי לאירוע אקטואלי עכשווי.
לאחר מכן, מראיין מידן פאנל בן 2-3 אורחים על נושא אקטואלי.
בגוף התכנית ראיון עם המרואיין המרכזי שהוא איש תרבות כגון עיתונאי, במאי, יוצר או שחקן.
עד 2023, השדרנית אחינעם בר הגישה שורת המלצות בתחומים מגוונים כולל אירועים לילדים, תערוכות במוזיאון והופעות.
במהלך השנה, החליפה אותה מאיה אלקולומברה בהגשת הפינה.
לעיתים מוצגות גם המלצות נוספות מאנשי רוח כסופרים ואמנים לאירועים בשבוע הקרוב שהם קשורים אליהם באופן אישי.
הראיון האחרון בתוכנית הוא קצר יחסית עם מרואיין בו הוא עונה על שאלון קבוע שנשאל מדי שבוע.
התכנית נחתמת בקטע מתוך ארכיון כאן 11 (לשעבר ערוץ 1), לרוב קטע היסטורי נדיר שלא שודר רבות ומתקשר לאירועי השבוע החולף.
פרסשנהקטגוריהעבורתוצאהמקורפרס האקדמיה הישראלית לטלוויזיה2024תוכנית אירוח וראיונות, תרבות ופנאי"סוכן תרבות" · עונה 12
סוכן מיוחד אוסו היא סדרת הנפשה אמריקאית לילדים שנוצרה על ידי פורד ריילי ובוימה על ידי ג'יימי מיטשל.
הסדרה שודרה במקור ב-4 באפריל 2009 בערוץ דיסני.
בישראל הסדרה שודרה בשנת 2010 בערוץ הופ!, בערוץ דיסני ובערוץ דיסני ג'וניור.
הסדרה היא בת 2 עונות ו-60 פרקים באורך 24 דקות.
הסדרה עוסקת בסוכן מיוחד בשם אוסו ("oso" - דוב בספרדית), העוזר בכל פרק לילדים ולילדות לפתור את הבעיות היומיומיות שלהם.
סוכן חשאי 117: קהיר, רשת מרגלים ששוחרר בצרפת בשם OSS 117: Le Caire, nid d'espions, הוא סרט קומדיה וריגול צרפתי משנת 2006 בבימויו של מישל הזנביצ'וס, שזהו סרט הביכורים שלו.
בסרט מככבים ז'אן דוז'ארדן, ברניס בז'ו ואורה אטיקה.
הסרט מתרחש בשנת 1955, בעקבות עלילותיו של הסוכן החשאי הצרפתי הובר בוניסו דה לה באת'/סוכן חשאי 117, כאשר הוא נשלח לקהיר כדי לחקור את היעלמותו של חברו הטוב ביותר, המרגל ג'ק ג'פרסון, רק כדי למעוד ברשת תככים בינלאומיים.
הסרט מבוסס על סדרת הרומנים OSS 117 מאת ז'אן ברוס, אך משמש כפרודיה על ז'אנר סרטי המרגלים ולא כעיבוד נאמן ומתאר את סוכן 117 כצרפתי אידיוטי עם השקפות צרות אופקים על גזע, דת, ותפקידי המגדר.
סרט ההמשך, המרגל האבוד בריו דה ז'ניירו, שגם ביים חזנביצ'יוס ובכיכובו של דוז'ארדן, שוחרר בשנת 2009.
העלילה הראשית מתחילה בהיעלמותו של סוכן OSS, ג'ק ג'פרסון, וספינת משא סובייטית בקהיר.
סוכן 117 נשלח לחקור את האירועים, מכיוון שהוא והסוכן ג'פרסון חולקים היסטוריה, המוצגת ברצף פתיחה קצר ובפלאשבקים לאורך הסרט.
הסוכן 117 נופל לתוך רשת של מזימות בינלאומיות, המערב את הצרפתים, הסובייטים, הבריטים, סיעות נפרדות של מצרים, מרגל בלגי ואף פלג של הנאצים מההתחלה.
לאורך הסרט לדמות הראשית שני מושאי אהבה עיקריים.
הראשונה היא נסיכה מצרית בשם אל טרוק, שלא יכולה לעמוד בפני קסמיו.
השנייה הוא עוזרתו לשעבר של ג'ק ג'פרסון, לרמינה אל אקמר בטוש, שבהתחלה לא מגלה שום עניין בדמות הראשית – ולמעשה הופכת באופן זמני לנבל משני בשל הצהרותיו של סוכן 117 כלפי דתה – אך מתרככת אליו בסוף.
ז'אן דוז'ארדן בתפקיד הוברט בוניסור דה לה באת', סוכן 117
פיליפ לבבר בתפקיד ג'ק ג'פרסון
אריק פראט בתור גילברט פלנטאוקס
אורה אטיקה בתפקיד הנסיכה אל טרוק
ברניס בז'ו כמו לרמינה אל אקמר בטוש
פרנסואה דמיינס בתפקיד ריימונד פלטייה
קונסטנטין אלכסנדרוב בתפקיד איבני סטטין
לורן באטו בתפקיד נייג'ל גרדנבורו
ריצ'רד סאמל בתפקיד ג'רארד מולר
ח'אלד מאדור כאיש האוסף את סוכן 117
אלן ח'ואני בתור פקיד קבלה במלון
הסרט הוא המשך לסדרת סרטי הריגול OSS 117 משנות החמישים והשישים של המאה העשרים, שהיו מבוססים בתורם על סדרת רומנים מאת ז'אן ברוס, סופר פופולרי צרפתי פורה.
לדוגמה, סצנות הנהיגה צולמו כולן בהקרנה אחורית ברורה, סצנות לילה צולמו בבירור במהלך היום עם פילטר כחול ותנועות מצלמה פשוטות, תוך הימנעות מתנועות הסטאדיקם התלת־ממדי ותנועת המנוף שמושגות בקלות כיום.
הסצנה בשדה התעופה בקהיר צולמה באולם הכניסה של קמפוס אוניברסיטת פנתאון-אסאס.
הדמות הראשית בסדרה הוא סוכן חשאי 117, סוכן חשאי של המשרד לשירותים אסטרטגיים, הוברט בוניסור דה לה באת', הידוע גם בשם הצופן OSS 117. את הדמות מגלם השחקן הצרפתי ז'אן דוז'רדן, ולצדו ברניס בז'ו.
סרט ההמשך הוא "המרגל האבוד בריו דה ז'ניירו", ודוז'ארדן, בז'ו והבמאי מישל חזנוויצ'וס עבדו יחד אחר כך על הסרט זוכה האוסקר, "הארטיסט", סרט שכמו "קהיר, רשת מרגלים", מהווה מחווה לז'אנר עבר של תעשיית הקולנוע.
הסרט זכה בפרס מחט החלל המוזהב כסרט הפופולרי ביותר של פסטיבל הקולנוע הבינלאומי בסיאטל ובפרס גרנד פרי טוקיו שהוענק לסרט הטוב ביותר בפסטיבל הסרטים הבינלאומי בטוקיו בשנת 2006. הסרט היה יחסית מוצלח בקופות בצרפת, עם נוכחות של למעלה משני מיליון צופים.
בשל ביצועי הסרט, הופק סרט המשך משנת 2009 בשם המרגל האבוד בריו דה ז'ניירו.
מבקרים מחוץ לצרפת העניקו לסרט ביקורות חיוביות וממוצעות.
נכון ליוני 2009, צובר Rotten Tomatoes דיווח כי 76% מהביקורות העניקו לסרט ביקורות חיוביות, בהתבסס על 58 ביקורות.
מטאקריטיק דיווח כי הסרט קיבל ציון ממוצע של 62 מתוך 100, מבוסס על 20 ביקורות.
בבריטניה, פיטר ברדשו מהגרדיאן העניק לסרט שבחים מיוחדים, תוך שהוא מצטט ש"[הסרט] הוא קומדיה גבוהה בהרבה מאשר "שחק אותה סמארט" המשעמם ונאמן תקופתית הרבה יותר מאשר סרטו של טוד היינס הרחק מגן עדן.
בסצנה הראשונה אחרי, סוכן 117 מתעלס עם אישה שמתבררת כאחייניתו של המלך פארוק, המלך האחרון של מצרים המודרנית.
במהלך המשימה מכניסים את הסוכן למצב מביך בו הוא אמור לשיר ולנגן בעוד, הוא שר את "במבינו", במקור שיר איטלקי, שהולחן על ידי ג'וזפה פנסיולי ונכתב על ידי ניקולא סלרנו, אך הגרסה המפורסמת בוצעה על ידי הזמרת הצרפתית ילידת קהיר, דלידה, בסרט, הגרסה מבוצעת על ידי השחקן היא במבטא אלג'יראי.
סוכן חשאי 117: התראה אדומה באפריקה השחורה שמתוכנן לצאת בצרפת בשם OSS 117: Alerte rouge en Afrique noire, הוא סרט קומדיה וריגול צרפתי שמביים ניקולא בדוס.
זהו סרט ההמשך המרגל האבוד בריו דה ז'ניירו.
ז'אן דוז'רדן חוזר לגלם את הסוכן החשאי הצרפתי הוברט בוניסור דה לה באת'/סוכן 117. הסרט מתרחש בשנת 1980, כאשר סוכן 117 נשלח לאפריקה במסגרת משימתו.
הסרט יצא לאקרנים באוגוסט 2021.
צילומי הסרט התחילו ב-18 בנובמבר 2019 ונערכו בפריז ובקניה והושלמו ב-15 בפברואר 2020.
סוכנות ביטחון המדינה היא סוכנות ממשלתית, האחראית על פעולות המודיעין האזרחיות בדרום אפריקה והיא שירות חשאי וסוכנות ריגול ממשלתית, שנוצרה באוקטובר 2009 כדי לשלב את סוכנות הביון הלאומית לשעבר, השירות החשאי, האקדמיה הלאומית למודיעין של דרום אפריקה, מרכז התקשורת הלאומי ומרכז ביטחון התקשורת COMSEC (דרום אפריקה) לכדי גוף אחד.
זו הסוכנות העיקרית שמטרתה לבצע איסוף מודיעין טכנולוגי, מודיעין ממקורות גלויים, ניהול מבצעי ריגול, איסוף מודיעין אותות, סיכול ריגול וניהול מבצעי אבטחת מידע.
בשל מגוון סמכויותיה היא נתפסת כמשטרה חשאית, עם זאת הארגון מצוי במרכזה של רפורמה ממשלתית לארגון מחדש ושילוב גורמים שונים.
האחריות הפוליטית לסוכנות מוטלת על שר ביטחון המדינה, בראש הסוכנות עומד מנכ"ל.
תקציב הסוכנות לשנת 2011 עמד על 3,052.2 מיליון ראנד, כאשר בשנת 2016 תקציבם גדל והגיע ל-4,308.3 מיליון ראנד.